Sri Lanka

thumb|Flag of Sri Lanka-Kwoci Srilanka（斯里蘭卡國旗）|alt=Flag of Sri Lanka|474x474px
= Sri Lanka（斯里蘭卡） =
thumb|File:Emblem of Sri Lanka.svg-Kwohwey.(國徽)
Gaga kska Yacow ka Sri lanka, 7 00 N, 81 00 E ka gaga na nniqan.
Kana ka knlbangan na o 65,610 sq km（hangan na o Tg122）
(knlbanga dxgal o 64,630 sq km, knlbangan qsiya o 980 sq km). 
Kana ka sejiqun o niqan 22.235 million hiyi. 
Gaga Colombo ka pusu alang paru, jiyax 4 idas 2 ka jiyax skrayan klwaan. 
Manu ka dxgal Sri lanka ga wada sugan 43.50%  ka dxgal qpahan, 29.40% ka dxgal bbuyu, rahuq dxgal do niqan 27.10% na.

Bukung klwaan ta sayang o kiya ka Maithripala Sirisena, pnaah hngkawas2015 idas 1 jiyax 9pnrajing kmlawa klwaan.
thumb|File:Sri Lanka (orthographic projection).svg-Ida nkiya nniqan lnglingay.（自然地理位置）
cinkhulan sa knita’ sa brbiru’

= Sri Lanka(斯里蘭卡) =
Srilanka Mincu Syakay Cuyi Konghkwo (Kari Sngkaro: ශ්‍රී ලංකා ප්‍රජාතාන්ත්‍රික සමාජවාදී ජනරජය; kari Tanmiar: இலங்கை சனநாயக சோஷலிசக் குடியரசு; kari Ingkoku: Democratic Socialist Republic of Sri Lanka), splawa dha Srilanka (Kari Sngkaro: ශ්‍රී ලංකාව; kari Tanmiar: இலங்கை; kari Ingkoku: Sri Lanka). Srilanka u pnwaya murux 1 konghkwo, quri so seyji sotu u wa mniq Sricyayawatnaburakoto (slxan splawa ‘Koto’),  kiya mi keyjay sotu u wa mniq Korungpo.      

## Hangan（名稱）

* Hangan kari Hwan cbiyaw Srilanka ka Simhalauipa, dungus niya u ‘Sediq Mptusa Rayung’, dhuq saya kari Cyokoku Telu lmawa Srilanka pa pusu balay ka ‘Sediq Sngkaro’, kari dha ka splawa dha ‘Kari Sngkaro’.   
*Kari rudan cbiyaw Arapo u Sirandib, Songtay sbrahan hnang niya u ‘Silan細蘭’ Mingtay u splawa dha ‘Silan錫蘭’.   
*Mniq kcka prpatas Bukyo pa, cbiyaw u splawa dha ‘Tanah dong sara’ ka Srilanka
* Kngkawas 1815 prading ngalan dxral qlhangan hwangcya mi Ingkoku ka qmlahang, mndungus bay hangan u splawa ‘Ceylon’, brahan kari Cyokoku Telu daw ‘Silan.
*Kngkawas 1972 cida malix pnwaya bukung ka Silan, knpriyux hangan ‘Srilanka Konghkwo’.
*Kngkawas 2011 cida seyhu Srilanka u pkla kari ‘Silan錫蘭’ ka pryuxun dha tmhangan ‘Srilanka’.    

## Ri-s(歷史)
 Hayi qmita rikisi Srilanka.     

### Kutyeyn, rikiri cong th.

* Brah kongweyn 5 th cida, sediq Sngkaro u kndadax India thdil dhuq Srilanka. 
*Brah kongweyn kngkawas 247 cida, Idia Kongcwey Wangcaw na bukung Ayu smkaul laqi niya miyax taw hini, snpeyyah hiya cidasediq Sngkaro u malix Poromnkyo mi knpriyux smluhay Bukyo da.                                                                                                                  
*Kndadax kongweyn 5 th dhuq 16 th, Sngkaro wangkwo mi Tanmiar wangkwo ddha dha u ini sangay mccbu, dhuq kngkawas 1521 Budoya asutuy mniq quri msdalih Korungpo mtmay hiya.      

### Qnhangan qnlhangan icil cida (殖民時期)

* Kngkawas 1656 idas 5 diyax 12, heytay Netherlands u kmrmux cnbu mangal Korungpo.    
*Kngkawas 1796 idas 2 diyax 15, heytay Ingkoku u kmrmux mangal Korungpo, mnhdu ka qnlhangan sediq Netherlands.  
*Kngkawas 1802, Ingkoku mi Fransi ddha qnlhangan niyi pa muda psdhu pbatas Patas Pnsdhuwan Yamyeyn, wada mndungus bay ngalan dxral qnlhangan Ingkoku ka Srilanka.  

#### Msdalih jidayi saya近現代

* Kngkawas 1948 idas 2 diyax 4,  wada pusa kari ka Srilanka balay bay snpeyyah Ingkoku dukuricu, wada mnniqan dxral dhiya qmlahang dhiya nanaq Ta Ingkwosyey, smdhu hangan Silan錫蘭.
*Kngkawas 1972 idas 5 diyax 22, knpriyux hangan qnlhangan Srilanka Konghkwo
*Kngkawas 1978 idas 8 diyax 16, smdhu pkla burah keyngpo, knpriyux hangan qnlhangan Srilanka Mincu Syakay Cuyi Konghkwo. 

##### Mnccbu kcka qnlhangan ka Srilanka斯里蘭卡內戰
Pusu tyawmu: Mnccbu kcka qnlhangan ka Srilanka

Kngkawas 1983, spuda sediq Tanmiar mssli ka Pnsliyan Pahung Tora smatang dukuricu phiyu qnlhangan dha nanaq, mniq dndulan Burapakalan mcbu heytay seyhu, pspuruq mccbu kcka qnlhangan ka Srilanka, India u smkaul heytay dmayaw seyhu dha mdakar Pnsliyan Pahung Tora mi cnbu dhiya, kiya mi pkixun psdhu ppatas mnhdu mccbu. Kiya mi wada mlatac kngkawas 1990 ka heytay India daw, smrading mtutuy mcbu Dungan ka Pnssliyan Tanah Tora, mniq Cyahuna Pantaw phiyu ‘Tanmiar Cngcweyn’.        

Mniq kngkawas 2002 idas 2, ddha dha u mniq Stkearmo psdhu mddahur pbatas kingal mnhdu ana dhuq knuwan mnhdu mccbu, kiya u ddha dha mniq mnhdu niyi u 6 kngkawas mnuda 8 pprngaw kari, ida ini dhuq ppangal kari, hiti balay daw Patas Pnsdhuwan Mnhdu Mccbu Ana Knuwan pa mntna so niqan ka hangan mi mnhuqil ka bnatas.      

Kngkawas 2006 idas 7 prading, seyhu Srilanka u prading mquri dxral qnlhangan Pnsliyan Pahung Tora muda knbeyhing bay mccbu, kngkawas 2009 idas 1, dxral pusu nniqan Pnsliyan Pahung Tora Cilinoci u wada dha ngalan. Idas 5 daw wada smruwa ini baka ka Pnsliyan Pahung Tora, wada buwan puniq mhuqil ka Burapakalan, mnhdu ka mccbu kcka Srilanka.       

## Ti-ri（地理）
Hniwan Srilanka taw u mntna bay nasi,  mntna  bay biyuq doriq uri, so kiya u niqan ‘Biyuq Doriq Ucilung India’ sunca dha lmawa  uri. Wa mniq kcka ucilung India ka knkana  tawyu niyi, tunarac daya ka Mongcyarawan; tukcka mi tuhunac ka tubaraw brnux, ou bay  lmiqu, tudaya mi mkngahu   ucilung ka brnux dxral; niqan  dudux dwiyaq Adam.    

Tudaya Srilanka pa  mnmtilux sspriq brnux knkkarac, tuhunac umnmtilux qyuxan qqhuni Knkkarac, tnkawas u kntlxan balay; tuiwil tnkawas qnyuxan qsiya u [tel:2000-3000 2000-3000] hawmi, 

tunarac daya u kndnguwan balay, tnkawas qnyuxan qsiya u ya bay 1000 hawmi.  

## Ceng-c（政治）

### 5,444Qtayi: Seyji Srilanka.
Weynso qnlhangan ka soto Srilanka Kngkawas 2015 idas 4 diyax 28, wada muda snbarah keyngpo tu19 ang Srilanka, pnwaya diyax iyax qpahan  soto u 5 kngkawas, malu mn2 lmutuc phyuwan soto.    

Babaw dukuricu ka Srilanka daw ida kiya mtumal kcka Ta Ingkwosyey.    

## Sing-ceng-cyu（行政區）

### Qmnita: Singcng cyuhwa Srilanka.
Psnakan 9 sng mi 25 singcngcyu ka Srilanka:  

## Cing-ci（經濟）

### Qmnita: Keyjay Srilanka.
Pusu bay stmanan nngalan keyjay Srilanka ka cuko btunux mqliyang mi pnhuma pnwalang, pusu bay cuko phmanan pnwalang u mray so payay, syangcyaw, hiyi beyhing sbiki, kahuy mi knou bay nniqan mtilux rrmirihkeyjay ppnwalang; kiya mi qnlhangan dha pusu bay cuko pnwalang ka Silan tanah ociya, Srilanka u knkana qnlangan tu3 knbeyhing pnyahan ociya qnlhangan uri, so kiya kcka qnlhangan u dndulan bay quri hnranan ociya. Quri so ssdhmaun rmiwaw nniqan dha pa mndungus balay uri, binaw kndadax kngkawas 2004 ucilung India beyhing runu cida wada danan mapa mneyras qsiya ucilung ka Srilanka, babaw na hiya daw wada knbeyhing bay snliqan niya kana ka mkngahu ucilung, qqpahan ssdhmaun rmiwaw u wada dndulan mlih uri da.      

             

## Knhbrawan hiyi sediq mi snlhayan（人口及宗教)
Qmnita: Knhbrawan hiyi sediq Srilanka mi snlhayan srilanka.  

Spuda snpuwan kngkawas 1981, knhbrawan hiyi sediq Srilanka pa ya bay 14,850,001 hiyi, pndkanan knpinghwan km u niqan 226.3 hiyi sediq, pusu bay minjoku u knkana Sngkaro joku u ya bay 73.8%, Tanmiar joku ka 18% (Kcka u tnhdilan sediq India ka 5.1%) mi sediq Moar ka 8.3%. 77% ka mnsinjya Sangcwobu Bu kyo, 15% ka mnsinjya India kyo, 7.5% ka mnsinjya Musrim mi Kuriscyang.     

## Wun-hwa(文化)

### Hniti jaysang qnlangan:
·       Anuradpura sngcng. 

·       Gale alang cbiyaw mi qnalang pawrey niya.

·       Tanbura king byo. 

·       Sngcng Kandy. 

·       Alang cbiyaw Polonnaruwa. 

·       Alang cbiyaw Siciriyey. 

## Pnyahan pnatas（參考資料）

* CIA
* 外交部
* List of current heads of state and government
*Tnhjil kari seejiq Watan Diro(瓦旦 吉洛) mtabug.
*https://zh.wikipedia.org/wiki/斯里蘭卡(參考自中文維基百科)